শামসউদ্দিন আহমাদ শাহ

শামসউদ্দিন আহমদ শাহ (শাসনকাল ১৪৩৩-১৪৩৬) ছিলেন বাংলার শাসক। তিনি সুলতান জালালউদ্দিন মুহাম্মদ শাহর পুত্র। পিতার মৃত্যুর পর ১৪ বছর বয়সে তিনি ক্ষমতালাভ করেন।MA Taher, Shamsuddin Ahmad Shah , Banglapedia: The National Encyclopedia of Bangladesh, Asiatic Society of Bangladesh, Dhaka, Retrieved: 2011-04-26

ইতিহাস
আহমদ শাহ মাত্র ৩ বছর শাসন করেন। তার শাসনামলে অরাজক অবস্থা সৃষ্টি হয়। মুহাম্মদ কাসিম হিন্দু শাহর মতে তিনি তার পিতার উদারনীতি বজায় রাখেন এবং ন্যায়বিচার ও দানশীলতার জন্য পরিচিত ছিলেন। তার শাসনামলে ইবরাহিম শাহ শারকি আগ্রাসন চালান। পরবর্তীতে আহমদ শাহ দুজন ক্ষমতাশালী অভিজাত সাদি খান ও নাসির খান কর্তৃক ১৪৩৬ সালে নিহত হন। তার হত্যাকাণ্ডের পর সাদি খান ও নাসির খান পরস্পর বিবাদে জড়িয়ে পড়েন এবং দুজনেই ক্ষমতা হারান। ইলিয়াস শাহি রাজবংশের একজন বংশধর ১৪৩৭ সালে নাসিরউদ্দিন মাহমুদ শাহ নাম ধারণ করে সিংহাসনে বসেন।Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, p.211

দুজন স্বল্পস্থায়ী শাসক, কুতবুদ্দিন আজম শাহ এবং গিয়াসুদ্দিন নুসরত শাহ ১৪৩৪ (হিজরি ৮৩৭) সালে পূর্ব বাংলায় অল্প সময়ের জন্য শাসন করেছিলেন এবং মুয়াজ্জমাবাদ (আধুনিক সোনারগাঁও) থেকে মুদ্রা জারি করেছিলেন। সিরাজউদ্দিন সিকান্দার শাহ শুধু তার তারিখবিহীন মুদ্রার মাধ্যমেই পরিচিত; সম্ভবত তিনিও এই সময়কার শাসক ছিলেন। তাঁরা কেউই শামসুদ্দিন আহমদ শাহ বা ইলিয়াস শাহী বংশের সঙ্গে সম্পর্কিত ছিলেন কিনা তা জানা যায় না। Nasir N, Islam MS (2014) Siraj al-Din ‘Sikandar’ (?) Shah – a new ruler of the Bengal Sultanate. J Orient Numismat Soc 220:39–40

আরও দেখুন
বাংলার শাসকগণ
বাংলার ইতিহাস
ভারতের ইতিহাস

তথ্যসূত্র

বিষয়শ্রেণী:বাংলার শাসক
বিষয়শ্রেণী:মৃত্যু সাল অজানা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলার ইতিহাস
বিষয়শ্রেণী:ভারতের ইতিহাস
বিষয়শ্রেণী:১৫-শতকের শাসক
বিষয়শ্রেণী:জন্মের সাল অজানা
বিষয়শ্রেণী:১৫-শতকের ভারতীয় জনগণ
বিষয়শ্রেণী:১৪৩৬-এ মৃত্যু
বিষয়শ্রেণী:১৫শ শতাব্দীর বাঙালি

বিষয়শ্রেণী:সুন্নি রাজশাসক
বিষয়শ্রেণী:দিনাজপুর জেলার ব্যক্তি